钦定古今图书集成/明伦汇编/氏族典/第065卷 > 《廖用贤尚友录》 > 虞仲文
## 钦定古今图书集成/明伦汇编/氏族典/第065卷 > 《廖用贤尚友录》 > 虞仲文

按《金史虞仲文传》：“仲文字质夫，武州宁远人也。七岁
知作诗，十岁能属文。第进士，累仕州县，以廉能称。举
贤良方正，对策优等，擢起居郎、史馆修撰，三迁太常
少卿。宰相左降，仲文独出饯之，或指以为党，仲文乃
求养亲。久之，召复前职，宰相荐文行第一，权知制诰，
除中书舍人。讨平白霫，拜枢密直学士，权翰林学士”，
为翰林侍讲学士。卒，谥“文正。”天会七年，赠兼中书令。
正隆二年，改赠特进、濮国公。